b'\n_START_ARTICLE_\nJan Pieter van Suchtelen\n_START_SECTION_\n\xc5\xbdivljenje\n_START_PARAGRAPH_\nIzobrazbo je prejel na matemati\xc4\x8dnem oddelku Univerze v Groningenu, nakar je postal voja\xc5\xa1ki in\xc5\xbeenir in sodeloval v angle\xc5\xa1ko-nizozemski vojni (1773-1774) in (1778-1779)_NEWLINE_4. julija 1783 je bil sprejet v rusko vojsko s \xc4\x8dinom in\xc5\xbeenirskega podpolkovnika ter bil zadol\xc5\xbeen za nadzor in izgradnjo vodnih komunikacij v Vi\xc5\xa1nevolovskem kanalu._NEWLINE_Na ukaz Katarine II. je izdelal na\xc4\x8drt o kanalski povezavi med Kaspijskim in Belim morjem. Januarja 1787 je bil povi\xc5\xa1an v polkovnika._NEWLINE_Ob pri\xc4\x8detku vojne s \xc5\xa0vedi leta 1788 je postal na\xc4\x8delnik \xc5\xa1taba in\xc5\xbeenircev Finske armade in poveljeval ve\xc4\x8d enotam; zaradi zaslug je bil 14. aprila 1789 povi\xc5\xa1an v generalmajorja._NEWLINE_Leta 1794 je bil preme\xc5\xa1\xc4\x8den v diplomacijo in sicer v Var\xc5\xa1avo, kjer je bil ranjen med poljsko vstajo. Po zatrti vstaji je postal in\xc5\xa1pektor in popravljalec trdnjav v Vilenskajski provinci._NEWLINE_20. decembra 1797 je bil povi\xc5\xa1an v generalporo\xc4\x8dnika in 29. junija 1799 v in\xc5\xbeenir-generala; postal je in\xc5\xa1pektor in\xc5\xbeenirskih enot v Estoniji in Litvi. Leta 1802 je postal poveljnik oskrbovalne slu\xc5\xbebe ruske vojske._NEWLINE_Med rusko-\xc5\xa1vedsko vojno leta 1808-09 je bil na\xc4\x8delnik \xc5\xa1taba Finske armade; po zaklju\xc4\x8dku vojne je postal veleposlanik na \xc5\xa0vedskem._NEWLINE_Leta 1812 je bil povzdignjen v grofa Likkale, kar spada pod finsko plemstvo. Leta 1813 je bil vodja ruske voja\xc5\xa1ke misije pri Severni armadi \xc5\xa1vedskega kralja Karla XIV.; naslednje leto je vodil obleganje Hamburga._NEWLINE_Leta 1815 je bil udele\xc5\xbeen na \xc5\xa1vedski strani vojne proti Norve\xc5\xa1ki. Po koncu vojne se je vrnil na mesto veleposlanika na \xc5\xa0vedskem; isto\xc4\x8dasno je postal \xc4\x8dlan dr\xc5\xbeavnega sveta, \xc4\x8dastni \xc4\x8dlan Carske voja\xc5\xa1ke akademije,...'